**LĒMUMS**

Liepājā

|  |  |
| --- | --- |
| 2023. gada 20. jūlijā | Nr.247/8  (prot. Nr.8, 13.§) |

Par zemesgabala Oskara Kalpaka ielā,

blakus nekustamajam īpašumam

Oskara Kalpaka ielā 74, daļas

iznomāšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, piekrītot zemesgabala iznomāšanai reklāmas objekta vai izkārtnes izvietošanai gar ceļiem, pamatojoties uz Pašvaldību likuma 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta pirmās daļas 2. punktu, Ministru kabineta 2018. gada 19. jūnija noteikumu Nr.350 "Publiskas personas zemes nomas un apbūves tiesības noteikumi" 28. punktu, 29.1., 29.9. un 30.4. apakšpunktu, izskatot SIA "MAXIMA Latvija" 2023. gada 29. maija vēstuli Nr.V-2023-276 "Par zemes nomas līguma noslēgšanu", Liepājas pilsētas pašvaldības iestādes "Liepājas pilsētas būvvalde" 2023. gada 12. jūnija vēstuli Nr.508/2.3. "Nosacījumi reklāmas stenda izvietošanai Oskara Kalpaka ielā, blakus nekustamajam īpašumam Oskara Kalpaka ielā 74, Liepājā", Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 5. jūnija priekšlikumu (sēdes protokols Nr.11) un Liepājas valstspilsētas pašvaldības domes pastāvīgās Pilsētas attīstības komitejas 2023. gada 13. jūlija lēmumu (sēdes protokols Nr.7), Liepājas valstspilsētas pašvaldības dome **nolemj:**

1. Iznomāt SIA "MAXIMA Latvija" (reģistrācijas Nr.40003520643; juridiskā adrese: Maskavas iela 257, Rīga) uz 5 (pieciem) gadiem zemesgabala Oskara Kalpaka ielā (kadastra apzīmējums 1700 011 0526), blakus nekustamajam īpašumam Oskara Kalpaka ielā 74, daļu 4 kv.m platībā (pielikumā) teritorijas labiekārtošanai un reklāmas stenda uzstādīšanai.

2. Liepājas pilsētas pašvaldības iestādei "Nekustamā īpašuma pārvalde" sagatavot līguma projektu par lēmuma 1. punktā minētā zemesgabala Oskara Kalpaka ielā (kadastra apzīmējums 1700 011 0526), blakus nekustamajam īpašumam Oskara Kalpaka ielā 74, daļas iznomāšanu, iekļaujot tajā šādus nosacījumus:

2.1. Liepājas valstspilsētas pašvaldība neatbild par nomnieka ieguldījumiem un izdevumiem, apsaimniekojot iznomāto zemesgabala daļu;

2.2. nomnieks maksā nomas maksu saskaņā ar sertificēta vērtētāja novērtējumu, bet ne mazāk kā mantas iznomāšanas tiesību aktos noteikto minimālo nomas maksu gadā;

2.3. nomnieks papildus nomas maksai maksā valstī noteikto pievienotās vērtības nodokli;

2.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto zemesgabala daļu;

2.5. nomnieks atbild par visu zemesgabala daļā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

2.6. nomnieks apņemas viena gada laikā no līguma noslēgšanas dienas iesniegt Liepājas pilsētas pašvaldības iestādē "Liepājas pilsētas būvvalde" atbilstošu projekta dokumentāciju, ievērojot šādus nosacījumus reklāmas stenda izvietošanai:

2.6.1. izvietojams vertikāla formāta divpusējs reklāmas objekts, kura augstums nepārsniedz 6 m, bet reklāmas platums nepārsniedz 1,5 m;

2.6.2. reklāmas plaknēm jābūt izgatavotām no stingra materiāla – alumīnija kompozītais panelis neobonds u.c.;

2.6.3. reklāma izvietojama uz abām reklāmas objekta plaknēm, kas vērstas pret publisko ārtelpu;

2.6.4. izvietojot reklāmas objektu ar piesaisti zemei, tas stiprināms zemē ar pamatiem. Aizliegta redzamu atsvaru, redzamu pamatnes balstu un atsaišu lietošana;

2.6.5. reklāmas objekts novietojams iespējami lielākā attālumā no ielas brauktuves, neradot traucējumus gājējiem, velosipēdu vadītājiem vai citiem satiksmes dalībniekiem;

2.6.6. reklāmas objektu izvietošanai gar ceļiem, atbilstoši Ministru kabineta 2005. gada 7. jūnija noteikumiem Nr.402 "Noteikumi par reklāmas objektu vai informācijas objektu izvietošanu gar ceļiem, kā arī kārtību, kādā saskaņojama reklāmas", nepieciešams akciju sabiedrības "Latvijas Valsts ceļi" saskaņojums.

3. Nomnieks saskaņā ar Liepājas pilsētas domes 2020. gada 17. decembra saistošajiem noteikumiem Nr.47 "Liepājas pilsētas pašvaldības teritorijas kopšanas un būvju uzturēšanas saistošie noteikumi" un citiem kārtību regulējošiem noteikumiem nodrošina iznomātās vietas un reklāmas stenda uzturēšanu kārtībā.

4. Lēmuma 1. punktā minētajai zemesgabala daļai kadastra vērtēšanas vajadzībām noteikt lietošanas mērķi – komercdarbības objektu apbūve (kods 08 01).

5. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līgumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu līguma pirmstermiņa izbeigšanas gadījumos.

6. Gadījumā, ja SIA "MAXIMA Latvija" vainas dēļ līgums par lēmuma 1. punktā minētā zemesgabala Oskara Kalpaka ielā, blakus nekustamajam īpašumam Oskara Kalpaka ielā 74, daļas nomu netiek noslēgts viena mēneša laikā no lēmuma pieņemšanas dienas, lēmums zaudē spēku.

7. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |